ພວກ​ຄົນ​ຮ້າຍ ມີອາວຸດ RPG ໂຈມຕີ ດ່ານກວດທະຫານ ຫຼາຍແຫ່ງຢູ່ ອີຈິບ
​ໃນ​ວັນ​ພະຫັດວານ​ນີ້ ພວກມືປືນໄດ້ໃຊ້ອາວຸດ ໂຈມຕີດ່ານກວດຂອງທະຫານ ຢູ່ໃນເຂດພາກເໜືອຂອງ ແຫລມ Sinai ສັງຫານທະຫານຢ່າງນ້ອຍ 15 ຄົນ ພ້ອມດ້ວຍພົນລະເຮືອນ.
ພວກຄົນຮ້າຍ ທີ່ມີປືນຍິງລະເບີດມື RPG ເປັນອາວຸດ ໄດ້ ໂຈມຕີ ດ່ານກວດຂອງທະຫານຫຼາຍແຫ່ງ ຢູ່ໃນເຂດພາກ ເໜືອແຫຼມ Sinai ຂອງອີຈິບ ໃນວັນພະຫັດວານນີ້ ເຮັດໃຫ້ ທະຫານຢ່າງນ້ອຍ 15 ຄົນ ແລະ ພົນລະເຮືອນ 2 ຄົນ ເສຍ ຊີວິດ ພ້ອມກັບອີກ ຫຼາຍສິບຄົນໄດ້ຮັບບາດເຈັບ ຍັງບໍ່ມີຜູ້ໃດອ້າງເອົາຄວາມຮັບຜິດຊອບ ຕໍ່ການໂຈມຕີດັ່ງ ກ່າວ ໃນທັນທີເທື່ອ ແຕ່່ພວກຫົວຮຸນແຮງທີ່ສະໜັບສະໜຸນ ກຸ່ມລັດອິສລາມເຄີຍໄດ້ປະຕິບັດການ ແບບດຽວກັນນີ້ ຢູ່ ໃນແຫຼມ Sinai ມາແລ້ວ ສະຫະລັດ ໄດ້ປະນາມຢ່າງແຮງຕໍ່ການໂຈມຕີດັ່ງກ່າວ ກະຊວງການຕ່າງປະເທດກໍໄດ້ ກ່າວຢ້ຳວ່າ ສະຫະລັດຍັງຄົງຢຶດໝັ້ນໃນການສະໜັບ ສະໜຸນຂອງຕົນ ຕໍ່ຄວາມພະຍາ ຍາມຂອງອີຈິບ ເພື່ອປາບປາມພວກກໍ່ການຮ້າຍ ແລະກ່າວອີກວ່າ ຕົນຈະສືບຕໍ່ດຳເນີນ ງານຢ່າງໃກ້ຊິດກັບອີຈິບ ເພື່ອຮັບມືກັບ ການໂຈມຕີໃນຄັ້ງນີ້ ແມ່ນເປັນເທື່ອຫຼ້າສຸດ ໃນການໂຈມຕີ ແລະການ ດັກສະກັດ ທີ່ມີ ມາເປັນລຳດັບ ໃນໄລຍະສອງສາມເດືອນຜ່ານມານີ້ ທັງໆທີ່ໄດ້ມີການກວດລ້າງປາບ ປາມຂະໜາດໃຫຍ່ ຂອງກອງທະຫານ ຕໍ່ການກໍ່ກະບົດທີ່ເພີ້ມທະວີຂຶ້ນ ຢູ່ໃນພາກເໜືອ ຂອງແຫຼມ Sinai ທີ່ມີຊາຍແດນຕິດກັບປະເທດອິສຣາແອລ ແລະ ເຂດ Gaza ນັ້ນ